google/wiki40b huggingface dataset:
Pierino Prati

Landslaget

Han deltok i flere internasjonale turneringer for Italia. Han ble europamester i fotball i 1968.
Bedford (New York)

Bedford er en by i fylket Westchester County, New York, USA. I 2000 var befolkningstallet 18 133.
Byen er sentral i fylket og har tre grender som ikke har lagt inn under byen; Bedford Hills, Bedford Village, og Katonah. Biblioteket Bedford Free Library ligger i Bedford ved Village Green. Bedford Hills og Katonah har også biblioteker som er knyttet til samme system.

Historie

Byen Bedford ble grunnlagt den 23. desember 1680 da 22 puritanere fra Stamford, Connecticut «kjøpte» seg et skjøte på land som besto av rundt 4,5 km kvadrat, kjent som «Hopp Ground», fra høvding Katonah og flere andre indianere for jakker, tepper, indianersmykker og andre klær.
Bedford ble gjort til en del av Connecticut i 1697 da grensene ble forsøkt satt, men da kong Vilhelm III av England utstedte et kongelig påbud i 1700 ble en grensekrangel avsluttet og gjorde Bedford til en del av New York.
Byen fungerte som fylkessete for Westchester County under Den amerikanske uavhengighetskrigen etter slaget ved White Plains inntil Bedford ble brent av britene den 11. juli 1779. Etter krigen fikk Bedford et av to seter i fylkesregjeringen, vekslet med White Plains, inntil 1870. Westchesters eldste fylkesbygning er Court House i Bedford Village som ble bygget i 1787 og fornyet på 1960-tallet.

Geografi

I henhold til det amerikanske Folketellingsbyrået har byen et totalt areal på 101,9 km², hvor 96,5 km² er landområder og 5,5 km² (5,36%) er vann. Byen grenser i vest til fjellet Mount Kisco, i sør til Armonk, i nord til Lewisboro, og i øst ved Pound Ridge.

Landemerker

Bedford har noen få landemerker, de fleste av dem sentrert rundt Bedford Green, en liten stripe av grøntområde i senteret av det historiske distriktet (langs Route 22). Det er en liten kirkegård som går tilbake til byens grunnleggelse, en gammel skole med kun et rom og noen få hus fra kolonitiden som fortsatt blir bebodd og som har hvitmalte vegger og svarte eller grønne vinduslemmer.
Langs Route 22 ved Hook Road er det et stort eiketre som er mer enn 300 år gammelt.

Demografi

Ved folketellingen i 2000 var det 18 133 mennesker, 5 731 husholdninger og 4 395 familier i byen. Befolkningstettheten var på 486,9 pr. 188,0/km². Det var 6 020 husenheter med en gjennomsnittlig tettet på 62,4/km². Den etniske sammensetningen var 87,5 hvite, 7,12% svarte, 1,98 % asiater og 1,36 % fra to eller flere raser. Latinamerikanske var 7,57 % av befolkningen, og 0,09 var etniske indianere.
Det var 5 731 husholdninger hvor 41% hadde barn under 18 år. 67,5 % var ektefeller, 6,9 var en kvinnelig husholdning uten ektemann, og 23,3 % var ikke-familier. 18,8 % av alle husholdningene besto av enkeltpersoner og 7,6 % besto av enslig på over 65 år. 
Befolkningen var fordelt med 26,4 % under 18 år, 6,6 % fra 18 til 24, 32,2 % fra 25 til 44, 24,5 % fra 45 til 64 og 10,3 % var 65 år eller eldre. Aldersmedianen var 37 år. For hver 100 kvinner var det 87,3 menn. For hver 100 kvinner som var 18 år eller eldre var det 80,8 menn. Rundt 2,4 % av familiene og 4,9 % av befolkningen levde under fattigdomsgrensen, inkludert 4,9 % av de under 18 år og 3,3 % av de på 65 år eller eldre.
Tubax

Tubax er et er et musikkinstrument i treblåserfamilien. Det er egentlig en modifisert kontrabass-saksofon funnet opp av Benedikt Eppelsheim, og er stemt i Ess med grunntone Ess₁, akkurat som kontrabass-saksofonen. Den noteres i G-nøkkel som transponerende instrument, og har en rekkevidde fra Db₁(skrevet: B♭ rett under notelinjene) til H¹. Tubaxen finnes også stemt i C og B♭, med grunntone hhv. C₁ og B♭₂. B♭-tubaxen kan sees på som en endelig realisering av Adolphe Sax' 150 år gamle plan om en subkontrabass-saksofon.

Tubaxen har en mye trangere boring enn kontrabass-saksofonen, og er mer lik en sarrusofon. Den har samme fingring som kontrabass-saksofonen, og bruker barytonsaksofon-munnstykke. Den trange boringa gjør at den har mindre kraft enn en kontrabass-saksofon, men det gjør også at den lettere kan spille mykt i dybden. Den låter som en barytonsaksofon med en ekstra oktav i dybden.
Nordmenn i Vietnamkrigen

Nordmenn i Vietnamkrigen bedrev etterretning på vegne av den amerikanske etterretningsorganisasjonen CIA uten offisielt å representere Norge. I seks måneder før den offisielle starten på Vietnamkrigen den 2. august 1964, drev norske agenter hemmelige operasjoner ledet av CIA mot nordvietnamesisk territorium. Blant nordmennene som deltok i operasjonene var Martin Vik, Knut Kalvenes og Reidar Steffensen. De tre tidligere sjømennene fra Hordaland, ble rekruttert til operasjonene av avdelingssjef i den militære etterretningstjenesten Alf Martens Meyer. Martens Meyer var en norgeshistoriens største spioner, ansvarlig for oppbygging av flere store etterretningsnettverk på vegne av den norske etterretningstjenesten (Stay Behind).  
Under opptrappingen til Vietnam-krigen var de tre nordmennene kapteiner på patruljebåter av SWIFT-typen, som førte sørvietnamesiske kommandosoldater inn i fiendtlig territorium i Nord-Vietnam hvor kommandosoldatene gjennomført henrettelser, kidnappinger, sabotasje og rekognosering. De norske sjøfolkene ventet i patruljebåtene i åpen sjø mens operasjonene ble gjennomført. Alt dette foregikk i ly av nattemørket, og mange kommandosoldater kom aldri tilbake. Kommandosoldatene var trent av rådgivere fra CIA, i likhet med nordmennene.  
I løpet av våren 1964 kom det flere norske forsterkninger til den hemmelige amerikanske krigføringen. To norske motortorpedobåter av Tjeld-klassen ble overtatt av CIA. Disse båtene, som amerikanerne kalte for NASTY, ble brukt i et angrep på et nordvietnamesisk radiofyr 30. juni 1964. Dette er av historikere beskrevet som en utløsende faktor for at nordvietnamesiske patruljebåter angrep det amerikanske marinefartøyet USS «Maddox» den 2. august. Dette angrepet, som er kjent som Tonkin-episoden, førte til at den amerikanske kongressen ga president Lyndon B. Johnson tillatelse til den opptrappingen av de militære operasjonene som er regnet som den offisielle starten av krigen.

NRK Brennpunkts program i 2000

To av de tre tidligere sjømennene, Knut Kalvenes og Reidar Steffensen, sto fram og fortalte sin historie i NRK Brennpunkt i 2000. Den tredje, Martin Vik, ville ikke delta i programmet. Han var på dette tidspunktet, og hadde vært i alle årene etter operasjonene i Vietnam, kaptein på det norske etterretnings- og forskningsskip F/S «Marjata».
Den tidligere lederen for CIAs maritime operasjoner William Hamilton ble intervjuet av NRK Brennpunkt, og fortalte at ni nordmenn ble rekruttert til disse operasjonene. Bare de tre hordalendingene er hittil navngitt. Den daværende norske forsvarsministeren Jørgen Kosmo, hevdet overfor NRK at Alf Martens Meyer opptrådte som privatperson da han rekrutterte de norske sjøfolkene til tjeneste i CIA.
Hoppuka 2008/09

Hoppuka 2008/09 inngikk verdenscupen i skihopping og var den 57. hoppuka. Hoppuka startet i Oberstdorf den 29. desember 2008 og ble avsluttet den 6. januar 2009 i Bischofshofen. Wolfgang Loitzl vant hoppuka sammenlagt.
Rwanda under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Ibas

Ibas AS er et norsk IT-selskap med hovedkontor på Kongsvinger.
Selskapet ble etablert i 1978 av Gunnar Bakken og Kjell Berge, og leverer tjenester innen datarekonstruksjon, datasletting og dataetterforskning. Omkring 60% av omsetningen er på det nordiske markedet. De ble i 2006 kjøpt av det amerikanske IT-sikkerhetsselskapet Kroll Ontrack og integrert i selskapsgruppen, etter selv å ha kjøpt konkurrenten i England Vogon i 2005. Ibas har ansvaret for Norden og Holland. Adm. dir. er pr mai 2009 Hans Berg.
Holdingselskapet (Ibas Holding ASA) var notert på Oslo Børs med tickeren IBAS t.o.m. 2006.
Riyad Mahrez

Landslaget

Han ble tatt ut til Fotball-VM 2014 i Brasil .
Pieter Thomas Van Hamme

Pieter Thomas Van Hamme, kinesisk navn Wang Shihan (født 25. mars 1651 i Gent i dagens Belgia, død 17. august 1727 i Songjiang i Jiangnan i Kina) var en misjonær tilhørende jesuittordenen. Han virket i Mexico og i Kina.
Han trådte inn i jesuittordenen i 1672 i Mechelen og ble presteviet av biskopen av Antwerpen i 1682. Under sin tid i Europa studerte og/eller underviste han i Mechelen, Douai, Gent, Halle, Brugge og Leuven. Han ble så utpekt til kinamisjonen og forberedte seg på det i Paris og Italia, men før han fikk reist avsted til Østen ble dette omgjort til Mexico.
Han kom til Veracruz i Mexico i 1984, og virket frem til 1689 blant tarahumaraindianerne der. Han krysset deretter Stillehavet, ankom den 6. juni 1687 Marianene og den 8. juli samme år Manila på de filippinske øyer. Etter en kort forberedelse på kinamisjonen kom var han den 9. desember 1689 til Kanton. I juni 1691 kom han til Wuchang i Huguang der han vorket i ni år. I 1700 ble han flyttet til Zhengzhou i Jiangnan, i 1703 til Beijing der han var rektor for jesuittkommuniteten, i 1713 til Qinjiang i Jiangnan. Han var visitator av misjonene i Kina og Japan i 1724 (det siste bare i teorien ettersom landet var lukket) og trakk seg tilbake i 1725 på grunn av sykdom.
Ommata

Utseende

Middelsstore, slanke, mer brunlige trebukker. Disse artene har forholdsvis tynt og mykt hudpanser, oversiden er uten påfallende hår. Antennene litt lengre enn kroppen, de ytre leddene er noe fortykkede, med noen lyse ledd nær spissen. Hodet har en påfallende "snute" foran fasettøynene. Pronotum er mer eller mindre tønneformet, uten pigger på sidene, lengre enn bredt. Dekkvingene har er smale, bredest ved roten, gjerne litt innsnevrede i midten. Beina er lange og tynne med klubbeformede lår, leggene på bakbeina i spissen med en "flaskekost" av mørke hår.

Utbredelse

Slekten er utbredt i Mellom- og Sør-Amerika, fra Mexico i nord sør til det sørlige Brasil.
Fustanella

Fustanella (også kalt foustanella og annet) er et knekort, folderikt skjørt som har vært del av tradisjonell mannsdrakt blant flere folkegrupper på Balkan. Plagget inngår fortsatt i folkedraktene i disse områdene. I Hellas er skjørtet kjent i en kortere variant i den nasjonale nygreske mannsdrakta som blant annet evzoner, paraderende vaktstyrker i den greske hæren, er uniformert i. Skjørtet ble også båret av soldater i den kongelige livgarden i Albania i mellomkrigstida. Fustanellaene blir ofte lagd av hvitt lin- eller bomullstøy.
Fustanella er den italienske betegnelsen. På tyrkisk heter skjørtet fustan eller fistan. Navnet har sammenheng med betegnelsen fustian som ble brukt om et bomullsstoff i Europa fra middelalderen, og seinere også om blandingsstoff av ulike garntyper.
August Kubizek

August («Gustl») Kubizek (født 3. august 1888 i Linz i Østerrike-Ungarn, død 23. oktober 1956 i Eferding) var Adolf Hitlers eneste nære venn i hans år i  Wien (1908–1913). De besøkte operaer og konserter, gikk spaserturer og førte samtaler sammen. I 1953 gav han ut en bok om dette ungdomsvennskapet.
Portland kraftverk

Portland kraftverk er et kullkraftverk i Northampton County, delstaten Pennsylvania i det østlige USA. Det har en installert produksjonskapasitet på 427 MW, fordelt på 2 blokker / turbiner. Operatør er energiselskapet Reliant Energy.
Anlegget ble bygget ut i årene omkring 1955–1962. Brenselkilden er sub-bitumenøst kull. Utslippene av CO2 i 2007 var totalt 2,1590 mill tonn.
Ultras

Ultras er en betegnelse på grupper av supportere, hovedsakelig innen fotball.

Historie

De første ultrasgruppene oppstod i Italia på 1960- og -70-tallet og bestod av fotballsupportere i alderen 15–25 år. De skilte seg klart ut fra den klassiske modellen av en voksen fotballsupporter. De samlet seg i de billigste seksjonene av arenaene og hengte opp bannere med gruppens navn og gjerne navnet på den delen av tribunen de stod på. Ultrasenes klesstil var preget av Doc. Martens, bombejakker og liknende. 
Fra starten av utmerket de seg spesielt gjennom deres nye stil å støtte laget på, og på sett og vis «delta» i kampen. Fra de brasilianske klackene kom bruken av trommer og fra England kom bruken av skjerf. På denne måten de tok mer del i kampen enn tidligere, og ble den «tolvte» spilleren. De tok i bruk forskjellige typer pyroteknikk, bengalske lys, bluss, røyk og raketter. Konseptet «tribunekoreografi» oppstod for første gang og ultrasgruppene ble mer organiserte. Koreografien, såkalt tifo, ble det som kjennetegner den italienske stilen. Store spektakulære fargerike show med visuell effekt.

Tilhørighet

Noen grupper baserte seg helt enkelt på å høre til et spesielt område i lagets by (kjernen i Sampdoria Ultras kom fra Genova-forstaden Sestri Ponente, . Mange av deres medlemmer hørte allerede til politiske grupper eller rørsler og det var karakteristikken til disse ekstreme politiske gruppene, tilhørighetsfølelsen og kameratskapet som gjorde at gruppene stod såpass sterkt. Dette gjorde at gruppene på noen timer kunne samle flere hundre mann.
Et annet aspekt som er unikt for ultraser er den sterke seksjonsfølelsen. Mange seksjoner var opptatt av vanlige fanklubber som ble tvunget til å flytte flagget sitt for å gjøre plass til ultrasenes banner. Motivene på disse bannerne var for det meste ville dyr (løver, pantere og tigre), våpen og annet. 
For disse gruppene var det viktig at de skulle finansiere seg selv. De skulle ikke støttes av klubben og hadde ofte pengeinnsamlinger hvor alle ga litt. Alle medlemmene hadde sine egne oppgaver. Noen kjøpte maling, noen stoff, andre trommer og noen pyro.
Stillehavsflåten (USA)

Stillehavsflåten, eller United States Pacific Fleet (USPACFLT), er den amerikanske marinens flåte i Stillehavet. Hovedkvarteret er Joint Base Pearl Harbor-Hickam, som ble opprettet i 2010 da Hickam Air Force Base og Pearl Harbor Naval Station ble slått sammen. Siden 1947 har flåten operativt vært underlagt U.S. Pacific Command.
Stillehavsflåten ble dannet i 1907 da den asiatiske divisjonen og Stillehavsdivisjonen i den amerikanske marinen ble slått sammen. I 1910 ble dog den første divisjonen omorganisert tilbake til en separat asiatisk flåte (Asiatic Fleet). Fra 1922 ble Stillehavsflåten slått sammen med Atlanterhavsflåten til United States Fleet. Stillehavsflåten fikk sin nåværende form ved at United States Fleet ble delt igjen i 1941, i tre flåter: Stillehavsflåten, Den asiatiske flåten og Atlanterhavsflåten, i forbindelse med andre verdenskrig.
Stillehavsflåten hadde fram til mai 1940 base på den amerikanske vestkysten, men på grunn av Japans ekspansjonisme og krigshandlinger i Asia fikk den amerikanske flåten ordre om å flytte til en mer fremrykket stilling i Stillehavet ved Pearl Harbor.
Australian Antarctic Division

Australian Antarctic Division (AAD) er en enhet i Australias Department of the Environment, Water, Heritage and the Arts. Dette er det offentlige organet som forvalter Australias stasjoner i antarktiske og subantarktiske stasjoner og territorier som en del av Australian Antarctic Program – historisk kjent som Australian National Antarctic Research Expeditions (ANARE). Australian Antarctic Division er lokalisert i Kingston på Tasmania, like sør for Hobart.
Glansbergmåler

Utseende

En middelsstor (vingespenn 26 – 33 mm), slank, grå måler med forholdsvis smale vinger. Forvingene er lysgrå med utydelige tverrlinjer, bakvingene silkeaktig gråhvite. Arten mangler fullstendig påfallende tegninger. Larven er gråbrun med hvite, trekantede flekker på ryggen og en hvit sidestripe.

Levevis

Larven lever på rødsildre (Saxifraga oppositifolia), og arten finnes der denne vokser, mest i fjellet.

Utbredelse

Glansbergmåleren er bare kjent fra Europa. Den finnes i nord og også i fjellområdene i Sør- og Mellom-Europa. I Norge er den funnet spredt i fjellet fra Oppland og Hordaland nord til Finnmark.
Tianning

Tianning (kinesisk: 天宁区; pinyin: Tiānníng Qū) er et bydistrikt i byprefekturet Changzhou i provinsen Jiangsu i Folkerepublikken Kina.
Det har et areal på 67,38 km² og har 375.300 innbyggere (2005).
Distriktet er oppkalt etter Tianningpagoden.
I Tianningdistriktet ligger også Hongmeiparken (forenklet kinesisk: 红梅公园), som ligger inntil tempelområdet i nord. Parken er et viktig turistmål. Her ligger Røde plomme-paviljongen, bygd på 1000-tallet, og Yizhou-paviljongen, bygd til minne om dikteren Su Dongpo, som døde i Changzhou.
Fletch lever

Handling

Fletch (Checy Chase) arver en gammel tante, og reiser fra Los Angeles til Louisiana for å overta plantasjen Belle Isles. Han havner etterhvert til sengs med sakføreren som skal overlate ham tantens arv, og problemene starter når han neste morgen finner henne myrdet. Fletch starter egen etterforskning, men havner selv i fengsel. Etter det kortvarige fengselsoppholdet leder etterforskningen ham til en kristen vekkelsesbevegelse som ledes av den predikanten Jimmy Lee Farnsworth (R. Lee Ermey). Fletch oppdager at predikanten bruker tvilsomme metoder under sine store vekkelsesmøter og han blir også kjent med at han ønsker å bygge en kristen opplevelsespark på eiendommen til Fletch. Men eiendommen viser seg også å være ønsket av et firma som driver med kjemikalier.
Internasjonalt år for poteten 2008

Internasjonalt år for poteten 2008 er en markering av FN om at potet er viktig i dietten til verdens befolkning, og at det er nødvendig å rette verdens oppmerksomhet på den rollen som poteten kan få i å gi sikringskost og forhindre fattigdom.  FAO er invitert til å tilrettelegge markeringen.
The corresponding resolution adopted on 25. november 2005 av FAO, som er å tilrettelegge implementeringen av året, erklærte 
"behovet for offentlig oppmerksomhet om det forhold som finnes mellom fattigdom, matsikring, feilernæring og det potentielle bidrag fra poteten til å bekjempe sult." 
This is one of many internasjonal markering erklært for spesielle dager, måneder og år.  Året 2008 er delt med International Year of Sanitation.
Det er håpet at International Year designation vil gjøre for poteten hva International Year of Rice (2004) gjorde for den matvaren, nemlig inspirere utstillinger, utdanningsprogrammer, filmer, publikasjoner og større internasjonal oppmerksomhet om multinasjonale anstrengelser på vegne av våre matresurser.
2008 er også nasjonalt år for poteten i Peru.
Aserbajdsjan i Tyrkvisjonens sangkonkurranse

Bakgrunn og historikk

Aserbajdsjan er blant de landene som har deltatt i alle utgavene av Tyrkvisjonens sangkonkurranse, og landet har kvalifisert seg videre til finalen hver gang. I 2013 arrangerte ATV en nasjonal finale hvor Fərid Həsənov ble valgt til å representere landet. Həsənov ble samme år historiens første vinner av Tyrkvisjonens sangkonkurranse med poplåten «Yaşa». Etter 2013 har ATV valgt landets representant gjennom The Voice-konseptet Azərbaycanın səsi.

Azərbaycanın səsi

Fra 2014 til 2016 fikk vinneren av Azərbaycanın səsi valgt til å representere Aserbajdsjan i Tyrkvisjonens sangkonkurranse. Konseptet har samme format som The Voice, hvor deltakere elimineres i hvert program gjennom flere måneder frem til fire eller seks deltakere til slutt konkurrerte i en finale. Vinneren fikk senere tildelt en melodi som ble fremført i Tyrkvisjonens sangkonkurranse. Elvin Ordubadlı og Mehman Tağıyev representerte landet i henholdsvis 2014 og 2015 med plasseringer blant de ti beste i finalen. 
I 2016 vant Sevinc Bəyaz den tredje utgaven av Azərbaycanın səsi, og hun ble dermed offentliggjort som landets representant i Tyrkvisjonens sangkonkurranse dette året. Konkurransen ble senere avlyst.

Etter 2017

Etter to år ble kom det tidlig i 2018 indikasjoner på at Tyrkvisjonens sangkonkurranse igjen skulle bli arrangert, og 3. mai samme år ble det offentliggjort at Aserbajdsjans representant vil bli Aydan İlxaszade. İlxaszade vant den nasjonale utvelgingen til Bala Türkvizyon i 2016, men som følge av at konkurransen ble avlyst fikk hun ikke delta. İlxaszade blir med dette den første deltakeren fra de nasjonale Bala Türkvizyon-utvelgelsene som deltar i Tyrkvisjonens sangkonkurranse.
Colaspinella

Utseende

En middelsstor (4 - 4,5 millimeter), avlangt oval, mørk, blankt metallglinsende bladbille, beina rødlige. Kroppen er naken og skinnende, nokså kraftig punktert. Antennene er tynne og nokså lange, beina middels lange. Pronotum er nesten så bredt som dekkvingene, rundet.

Levevis

Både larvene og de voksne (imago) er planteetere.

Utbredelse

Arten lever i Bulgaria, Tyrkia og Lilleasia.
Natalija Lupu

Idrettskarriere

Lupu van 800 meter ved junior-EM i friidrett 2005 i Kaunas, og hun kom på 4.-plass ved junior-VM i friidrett 2006. Ved U23-EM i friidrett 2009 kom hun på 2.-plass, bak russiske Jelena Kofanova. 
Hun representerte Ukraina ved Lag-EM i friidrett 2010, der Ukraina stilte i Super League. Her vant hun 800 meter, som ga 12 poeng i lagkonkurransen, og bidro dermed til at Ukraina endte på 5.-plass sammenlagt. 
Hun satte ny peesonlig rekord med tiden 1:59,67 da hun løp inn til 2.-plass ved VM i friidrett innendørs 2012. Pamela Jelimo vant denne øvelsen. Hun representerte landet sitt under Sommer-OL 2012 i London, der hun ble slått ut i semifinalen på 800 meter. Året etter ble hun europamester innendørs, ved innendørs-EM i Göteborg. 
I 2014 kom hun på 5.-plass ved VM i friidrett innendørs 2014, men testet positivt på Metylheksanamin, og ble fratatt plasseringen og utestengt i 9 måneder, fra 7. mars 2014 til 21. januar 2015. 
Hun konkurrerte igjen ved EM i friidrett innendørs 2015 i Praha, der hun fikk bronse på 800 meter, og hun deltok også på Ukrainas stafettlag som kom på 5.-plass på 4 x 400 meter.
Tour de France 1963

Gjennomføringen av rittet

Rittet ble vunnet av Jacques Anquetil, som ble første rytter i historien til å ta fire sammenlagtseire i Tour de France. Han vant foran sin rival Federico Bahamontes med over tre minutter og José Perez-Frances kom på tredjeplass. Arrangørene hadde før rittet prøvd å fjerne Anquetils dominans ved å kutte ned lengden på antall tempokilometer, noe som ville favorisere klatrerne. Likevel vant Anquetil rittet, som klarte å holde seg nær sin hovedrival Bahamontes i fjellene. Selv ved å en gang fake et mekanisk problem, for å få en sykkel som segnet seg mer i fjellet. Bahamontes vant klatretrøya for fjerde gang, mens Rik Van Looy vant poengtrøya. Saint Raphael-Geminiani-Dunlop vant lagkonkurransen.

Mest offensive rytter

Kåringen av Mest offensive rytter ble gitt til Rik Van Looy.
Agardhbukta

Agardhbukta er en 9 km bred bukt på vestsiden av Storfjorden, mellom Heer Land og Sabine Land på Spitsbergen, Svalbard. Bukta avgrenses i nord av Revnosa under Agardhfjellet (586 m), og i vest av Kapp Dufferin under Rjurikfjellet (630 m). I botnen av bukta renner den 15 km lange Agardhelva ut via den 2-9 km brede Agardhdalen, med kilder i Sveigbreen, Elfenbeinbreen og Isrosa. Fjellsidene er bratte.
Bukta er oppkalt etter Jacob Georg Agardh (1813–1901), en svensk vitenskapsmann.
Norgesmesterskapet på ski 1933

Hovedlandsrennet (NM) på ski 1933 ble arrangert i Aker fra 23. til 26. februar 1933. 
17 km langrenn ("spesielt langrenn") og spesielt hopprenn var nye øvelser i dette hovedlandsrennet. Bare menn deltok.
Cryphiops caementarius

Habitat

Den lever i elvene i Chile og Peru, hvor den er kjent som camarón de rio eller camarón de rio del norte de Chile; Hannene blir kalt changallo. Hunnene vender tilbake til sjøen for å gyte, og larvene migrerer opp over elvene.

Beskrivelse

Voksne individer kan bli opp til 185 mm lange.

Fangst

Det drives matfangst på den i vill tilstand, og det blir gjort forsøk på opptrett av arten.